Laadi Ayii Ayamba

Laadi Ayii Ayamba yɛ Ghana amanyɛnyi na Mbrahyɛbagua a otsia Awɔtwe no wɔ Ghana Kwasafoman a ɔtɔdo Anan no mu Mbrahyɛbaguanyi a ogyina Pusiga Mpasuar a ɔwɔ Etsifi Epuei Mantɔw anan mu wɔ National Democratic Congress tsikitsi do. Ɔyɛ baguanyi wɔ Mbrahyɛbagua a ɔtɔdo Esia, Esuon, Awɔtwe na Akorɔn no mu. Ɔyɛ Mbasiafo kasamafo(Woman activist) na mpɛn pii no ɔhwɛ siesie nsɛm a ɔfa mbaa a wɔwɔ Mbrahyɛbagua mu no.  Ɔsoom dɛ Oguamtsenanyi maa Bɔbea na Mbofra Boayikuw wɔ Mbrahyɛbagua a otsia Esia wɔ Ghana Kwasafoman a ɔtɔdo Anan no mu fitsi afe 2013 kesi afe 2017.

 Ɔbra ahyɛse na nwomasua 
Wɔwoo Laadi Ayi Ayamba wɔ Mumu 26, 1961, ofi Pusiga, kurow a ɔwɔ Etsifi Epuei Mantɔw mu. Ɔkɔr mfinimfin skuul wɔ Pusiga Nsɔwdo Mfinimfin Skuul mu. Ɔtoaa n’adzesua do fir dɛm ber no ara mu wɔ Gbewaa Akyerɛkyerɛfo Ntsetsee Kɔlegye, bea a owiee skuul dɛ ɔkyerɛkyerɛfo a wɔatsetse no. Ekyir yi ɔkɔr Nwomasua Suapɔn, Simpa (University of Education, Winneba) beebi a onyaa abɔdzin krataa wɔ Ahyɛse Nwomasua mu.[6] 

 Edwuma 
Ayamba hyɛɛ n’edwuma ase dɛ ɔkyerɛkyerɛfoɔ fitsi afe 1981 kesi afe 1991. Dɛm ber no nna ɔyɛ ɔkyerɛkyerɛfoɔ panyin kesii afe 2000, beebi a Ghana Nwomasua Dwumadzibea no san paaw no dɛ Opanyin a ɔhwɛ "Day Nursery" Skuul nso. 

 Amanyɛsɛm 

 Mbrahyɛbaguanyi 
Ayamba yɛ National Democratic Congress kuwba na ɔfaa n’ekongua wɔ mbrahyɛbagua mu dɛ Mbrahyɛbaguanyi dze ma Pusiga Mpasuar, Etsifi Epuei Mantɔw mu ber a wɔpaaw no sen n’asɔrtsiafo Simon Akunye Atingban na Osman Aludiba Ayuba a nna wɔreper dzibew kor no ara no. Odzii nkonyim wɔ abatow no mu a ne nyinaa yɛ abatow 15,847 wɔ abatow 29,592 a ɔfata mu, a ɔyɛ 46.78% wɔ abatow a ɔfata nyinaa mu.[6] 

 ECOWAS 
Afe 2021 mu no, Laadi na Alexander Kwamena Afenyo-Markin, Abdul-Aziz Ayaba Musah, Johnson Kwaku Adu na Emmanuel Kwasi Bedzrah kaa ntam wɔ ECOWAS Mbrahyɛbagua no Nhyiamu soronko 2021 a ɔkɔr do wɔ Freetown wɔ Sierra Leone no mu. 

 Boayikuw a Ɔhwɛ Bɔbea, Su na Mbofra Do no Tsitsenanyi 
Ɔyɛɛ Mbrahyɛbagua Boayikuw a ɔhwɛ Bɔbea na Mbofra do no Tsitsenanyi a ogyinaa Ghana anan mu wɔ Geneva, Switzerland wɔ Amanaman Nkabɔmu Apam a Ɔfa Nyiyimu a Wɔyɛ Tsia Mbaa Nyinaa Fi hɔ (CEDAW) nhyiamu a ɔtɔ do eduonum akrɔn no mu dze boaa mbɔdzen a Ghana robɔ dɛ ɔbɔhwɛ dɛ wobeyi nyiyimu a wɔyɛ tsia mbaa nyinaa efi hɔ. Ne dwumadzi mu no, ɔkaa dɛ Ghana robɔ mbɔdzen dɛ obedzi amambra mu ndzeyɛɛ a epira a ne ber etwa mu ho dwuma ɔnam mbra a wɔbɔbɔ dze abra dɛm ndzeyɛɛ no do.[5] Ɔsanso kaa ɔman no ho nhyehyɛɛ a ɔfa Asetsena mu Tum a Wɔdze Ko Tsia Ohia (LEAP) a wɔdze edzi dwuma na ɔsɛ dɛ wɔhyɛ mu dzen wɔ nkuraase a mbasiafo nkakramba tu kɔ nkurow akɛse mu na ɔboa hɔn ma wɔtra hɔn nkitahodzi mu na wonya nyimdzee a ɔfata a wɔdze bɛma hɔn aman etu mpɔn no ho asɛm. Ɔsanso dzii enyim wɔ nyansahyɛ a mbarimba na mbaa boayikuw no dze maa dɛ oguamtsenanyi dɛ wɔbɛma nda ho nkyerɛkyerɛ akɔ sor wɔ skuul ahorow mu dze aboa ma woesiw mbaabun nyinsen a ɔkɔ sor ano.[5][9] "Affirmative Action" Mbra a Wɔdze Dzi Dwuma. Ɔyɛ ɔbaa a onyim kasakyerɛ a ɔboaa Affirmative Action Bill no na ɔboaa mbra no nhyehyɛɛ a ɔbɛma wɔahwɛ ehu dɛ ɔhaw biara mu nkyɛmu 40 a wɔdze bɛma mbaa dze hɔnho ahyɛ amambusɛm mu na afei so ɔsɛ dɛ wɔma mbaa kwan ma wosi akan wɔ hɔn ekuw ahorow no ''kongua a ahobambɔ wɔ mu'' ho na ama wɔahwɛ ehu dɛ mbaa ananmusifo pa bɛba. 

 2020 abatow 
Okitsaa n’ekongua mu wɔ afe 2020 Mumu abatow no mu ber a odzii nkonyim wɔ abatow dodow no ara mu 63.[10] Odzii nyia ɔsɔree tsiaa no paa Abdul-Karim Zanni Dubiure a ofi NPP no do nkonyim dze nam abatow 14,929 a onyaa a ogyina hɔ ma 42.31% ber a 14,866 gyina hɔ ma 42.13% no so[11]. 

 Ankorankor asetsena 
Ayamba yɛ Nkramonyi.

 Ngyinado 

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2013-2017
Nkyekyεmu:Ghana Mbrahyɛbaguafo 2017–2021